CELEX: 62017CA0457
Language: da
Date: 2018-11-15 00:00:00
Title: Sag C-457/17: Domstolens dom (Første Afdeling) af 15. november 2018 — Heiko Jonny Maniero mod Studienstiftung des deutschen Volkes eV (anmodning om præjudiciel afgørelse fra Bundesgerichtshof — Tyskland) [Præjudiciel forelæggelse — ligebehandling af alle uanset race eller etnisk oprindelse — direktiv 2000/43/EF — artikel 3, stk. 1, litra g) — anvendelsesområde — begrebet »uddannelse« — en privat fonds tildeling af stipendier, der skal støtte forsknings- eller studieprojekter i udlandet — artikel 2, stk. 2, litra b) — indirekte forskelsbehandling — tildeling af stipendier betinget af, at den første juridiske statseksamen (Erste Juristische Staatsprüfung) er bestået i Tyskland]

14.1.2019   
            
            
               DA
            
            
               Den Europæiske Unions Tidende
            
            
               C 16/20
            
         
      Domstolens dom (Første Afdeling) af 15. november 2018 — Heiko Jonny Maniero mod Studienstiftung des deutschen Volkes eV (anmodning om præjudiciel afgørelse fra Bundesgerichtshof — Tyskland)
      (Sag C-457/17) (1)
      
      ([Præjudiciel forelæggelse - ligebehandling af alle uanset race eller etnisk oprindelse - direktiv 2000/43/EF - artikel 3, stk. 1, litra g) - anvendelsesområde - begrebet »uddannelse« - en privat fonds tildeling af stipendier, der skal støtte forsknings- eller studieprojekter i udlandet - artikel 2, stk. 2, litra b) - indirekte forskelsbehandling - tildeling af stipendier betinget af, at den første juridiske statseksamen (Erste Juristische Staatsprüfung) er bestået i Tyskland])
      (2019/C 16/24)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger: Heiko Jonny Maniero
      
         Sagsøgt: Studienstiftung des deutschen Volkes eV
      
         Konklusion
      
      
                  1)
               
               
                  Artikel 3, stk. 1, litra g), i Rådets direktiv 2000/43/EF af 29. juni 2000 om gennemførelse af princippet om ligebehandling af alle uanset race eller etnisk oprindelse skal fortolkes således, at en privat fonds tildeling af stipendier til støtte af forsknings- eller studieprojekter i udlandet er omfattet af begrebet »uddannelse« som omhandlet i denne bestemmelse, når der er en tilstrækkeligt nær forbindelse mellem de tildelte finansielle ydelser og deltagelsen i disse forsknings- eller studieprojekter, der selv er omfattet af begrebet »uddannelse«. Dette er navnlig tilfældet, når disse finansielle ydelser er knyttet til potentielle ansøgeres deltagelse i et sådant forsknings- eller uddannelsesprojekt, ydelserne har til formål helt eller delvist at fjerne de potentielle finansielle hindringer for denne deltagelse, og de er egnede til at nå dette formål.
               
            
                  2)
               
               
                  Artikel 2, stk. 2, litra b), i direktiv 2000/43 skal fortolkes således, at det forhold, at en privat fond, der er etableret i en medlemsstat, forbeholder tildelingen af stipendier, der skal støtte juridiske forsknings- eller studieprojekter i udlandet, ansøgere, som i denne medlemsstat har bestået en juridisk eksamen som den i hovedsagen omhandlede, ikke udgør en indirekte forskelsbehandling på grund af race eller etnisk oprindelse som omhandlet i denne bestemmelse.
               
            
         (1)  EUT C 347 af 16.10.2017.